nibzard/narodne-novine-full-text-markdown huggingface dataset:
## Rješenje kojim se društvu za upravljanje investicijskim fondovima FIMA Global Invest d.o.o. za upravljanje investicijskim fondovima, Varaždin, odobrava pripajanje otvorenih investicijskih fondova FIMA West i Fima Maximum otvorenom investicijskom fondu FIMA Equity

### NN 26/2010 (26.2.2010.), Rješenje kojim se društvu za upravljanje investicijskim fondovima FIMA Global Invest d.o.o. za upravljanje investicijskim fondovima, Varaždin, odobrava pripajanje otvorenih investicijskih fondova FIMA West i Fima Maximum otvorenom investicijskom fondu FIMA Equity

HRVATSKA AGENCIJA ZA NADZOR FINANCIJSKIH USLUGA

636

Na temelju odredbi članka 15. točka 4. alineja 1. i članka 8. stavak 1. Zakona o Hrvatskoj agenciji za nadzor financijskih usluga (»Narodne novine« broj 140/05), članka 181. stavak 1. Zakona o investicijskim fondovima (»Narodne novine« broj 150/05), članka 6. Pravilnika o sadržaju i vođenju registra fondova (»Narodne novine« broj 29/06) i članka 4. stavka 2. Pravilnika o postupku, uvjetima i načinu pripajanja otvorenih investicijskih fondova (»Narodne novine« broj 139/06), Hrvatska agencija za nadzor financijskih usluga, na zahtjev društva za upravljanje investicijskim fondovima FIMA Global Invest d.o.o., Varaždin, Međimurska 28, u predmetu pripajanja otvorenih investicijskih fondova FIMA West i FIMA Maximum otvorenom investicijskom fondu FIMA Equity, 18. veljače 2010. godine donosi

RJEŠENJE

1. Društvu za upravljanje investicijskim fondovima FIMA Global Invest d.o.o., Varaždin, Međimurska 28, daje se suglasnost na pripajanje otvorenih investicijskih fondova s javnom ponudom FIMA West i FIMA Maximum otvorenom investicijskom fondu s javnom ponudom FIMA Equity.

2. Danom pripajanja, otvoreni investicijski fondovi FIMA West, koji se vodi pod identifikacijskim brojem JPO055 i FIMA Maximum, koji se vodi pod identifikacijskim brojem JPD079, brišu se iz registra fondova.

3. Ovo rješenje objavit će se u »Narodnim novinama«.

Klasa: UP/I-451-04/10-06/01

Urboj: 326-113-10-3

Zagreb, 18. veljače 2010.

Zamjenik predsjednika Uprave
Ivo Šulenta, v. r.

Rješenje, NN 26/2010-636
## Rješenje kojim se društvu za upravljanje investicijskim fondovima FIMA Global Invest d.o.o., Varaždin, odobravaju izmjene Prospekta FIMA Equity otvorenog investicijskog fonda s javnom ponudom

### NN 26/2010 (26.2.2010.), Rješenje kojim se društvu za upravljanje investicijskim fondovima FIMA Global Invest d.o.o., Varaždin, odobravaju izmjene Prospekta FIMA Equity otvorenog investicijskog fonda s javnom ponudom

HRVATSKA AGENCIJA ZA NADZOR FINANCIJSKIH USLUGA

637

Na temelju odredbi članka 15. točka 4. alineja 1. i članka 8. stavak 1. Zakona o Hrvatskoj agenciji za nadzor financijskih usluga (»Narodne novine«, broj 140/05) i članka 105. stavak 1. Zakona o investicijskim fondovima (»Narodne novine«, broj 150/05), Hrvatska agencija za nadzor financijskih usluga, na zahtjev društva za upravljanje investicijskim fondovima FIMA Global Invest d.o.o., Varaždin, Međimurska 28, u predmetu odobrenja izmjena Prospekta FIMA Equity otvorenog investicijskog fonda s javnom ponudom, na sjednici održanoj 18. veljače 2010. godine donosi

RJEŠENJE

1. Društvu za upravljanje investicijskim fondovima FIMA Global Invest d.o.o., Varaždin, Međimurska 28, odobravaju se izmjene Prospekta FIMA Equity otvorenog investicijskog fonda s javnom ponudom.

2. Društvo za upravljanje investicijskim fondovima FIMA Global Invest d.o.o., Zagreb, Ulica grada Vukovara 284/9, obvezno je objaviti Prospekt FIMA Equity otvorenog investicijskog fonda s javnom ponudom u dnevnim novinama koje se prodaju na cjelokupnom teritoriju Republike Hrvatske, u roku od sedam (7) dana od dana dostave ovog rješenja.

3. Izreka ovog rješenja objavit će se u »Narodnim novinama«.

Klasa: UP/I-451-04/09-09/92

Urbroj: 326-113-10-2

Zagreb, 18. veljače 2010.

Zamjenik predsjednika Uprave
Ivo Šulenta, v. r.

Rješenje, NN 26/2010-637
## Rješenje kojim se društvu za upravljanje investicijskim fondovima Interinvest d.o.o., Zagreb, odobravaju izmjene Prospekta Interinvest Balanced otvorenog investicijskog fonda s javnom ponudom

### NN 26/2010 (26.2.2010.), Rješenje kojim se društvu za upravljanje investicijskim fondovima Interinvest d.o.o., Zagreb, odobravaju izmjene Prospekta Interinvest Balanced otvorenog investicijskog fonda s javnom ponudom

HRVATSKA AGENCIJA ZA NADZOR FINANCIJSKIH USLUGA

638

Na temelju odredbi članka 15. točka 4. alineja 1. i članka 8. stavak 1. Zakona o Hrvatskoj agenciji za nadzor financijskih usluga (»Narodne novine«, broj 140/05) i članka 105. stavak 1. Zakona o investicijskim fondovima (»Narodne novine«, broj 150/05), Hrvatska agencija za nadzor financijskih usluga, na zahtjev društva za upravljanje investicijskim fondovima Interinvest d.o.o., Zagreb, Ulica grada Vukovara 284/9, u predmetu odobrenja izmjena Prospekta Interinvest Balanced otvorenog investicijskog fonda s javnom ponudom, temeljem odluke Uprave na sjednici održanoj 18. veljače 2010. godine donosi:

RJEŠENJE

1. Društvu za upravljanje investicijskim fondovima Interinvest d.o.o., Zagreb, Ulica grada Vukovara 284/9, odobravaju se izmjene Prospekta Interinvest Balanced otvorenog investicijskog fonda s javnom ponudom.

2. Društvo za upravljanje investicijskim fondovima Interinvest d.o.o., Zagreb, Ulica grada Vukovara 284/9, obvezno je objaviti Prospekt Interinvest Balanced otvorenog investicijskog fonda s javnom ponudom u dnevnim novinama koje se prodaju na cjelokupnom teritoriju Republike Hrvatske, u roku od sedam (7) dana od dana dostave ovog rješenja.

3. Izreka ovog rješenja objavit će se u »Narodnim novinama«.

Klasa: UP/I-451-04/09-09/76

Urbroj: 326-113-10-3

Zagreb, 18. veljače 2010.

Zamjenik predsjednika Uprave
Ivo Šulenta, v. r.

Rješenje, NN 26/2010-638
## Rješenje kojim se društvu za upravljanje investicijskim fondovima Interinvest d.o.o., Zagreb, odobravaju izmjene Prospekta Interinvest Cash otvorenog investicijskog fonda s javnom ponudom

### NN 26/2010 (26.2.2010.), Rješenje kojim se društvu za upravljanje investicijskim fondovima Interinvest d.o.o., Zagreb, odobravaju izmjene Prospekta Interinvest Cash otvorenog investicijskog fonda s javnom ponudom

HRVATSKA AGENCIJA ZA NADZOR FINANCIJSKIH USLUGA

639

Na temelju odredbi članka 15. točka 4. alineja 1. i članka 8. stavak 1. Zakona o Hrvatskoj agenciji za nadzor financijskih usluga (»Narodne novine«, broj 140/05) i članka 105. stavak 1. Zakona o investicijskim fondovima (»Narodne novine«, broj 150/05), Hrvatska agencija za nadzor financijskih usluga, na zahtjev društva za upravljanje investicijskim fondovima Interinvest d.o.o., Zagreb, Ulica grada Vukovara 284/9, u predmetu odobrenja izmjena Prospekta Interinvest Cash otvorenog investicijskog fonda s javnom ponudom, na sjednici održanoj 18. veljače 2010. godine donosi

RJEŠENJE

1. Društvu za upravljanje investicijskim fondovima Interinvest d.o.o., Zagreb, Ulica grada Vukovara 284/9, odobravaju se izmjene Prospekta Interinvest Cash otvorenog investicijskog fonda s javnom ponudom.

2. Društvo za upravljanje investicijskim fondovima Interinvest d.o.o., Zagreb, Ulica grada Vukovara 284/9, obvezno je objaviti Prospekt Interinvest Cash otvorenog investicijskog fonda s javnom ponudom u dnevnim novinama koje se prodaju na cjelokupnom teritoriju Republike Hrvatske, u roku od sedam (7) dana od dana dostave ovog rješenja.

3. Izreka ovog rješenja objavit će se u »Narodnim novinama«.

Klasa: UP/I-451-04/09-09/75

Urbroj: 326-113-10-3

Zagreb, 18. veljače 2010.

Zamjenik predsjednika Uprave
Ivo Šulenta, v. r.

Rješenje, NN 26/2010-639
## Odluka kojom se do 1. ožujka 2010. društva za upravljanje investicijskim fondovima oslobađaju plaćanja nak­nade Hrvatskoj agenciji za nadzor financijskih usluga i administrativne pristojbe u korist državnog proračuna, isključivo i jedino za izmjene prospekta i statuta otvorenih investicijskih fondova s javnom ponudom koji se izmjenjuju radi usklađenja s Kodeksom društava za upravljanje investicijskim fondovima donesenim 3. srpnja 2009.

### NN 26/2010 (26.2.2010.), Odluka kojom se do 1. ožujka 2010. društva za upravljanje investicijskim fondovima oslobađaju plaćanja nak­nade Hrvatskoj agenciji za nadzor financijskih usluga i administrativne pristojbe u korist državnog proračuna, isključivo i jedino za izmjene prospekta i statuta otvorenih investicijskih fondova s javnom ponudom koji se izmjenjuju radi usklađenja s Kodeksom društava za upravljanje investicijskim fondovima donesenim 3. srpnja 2009.

HRVATSKA AGENCIJA ZA NADZOR FINANCIJSKIH USLUGA

640

Na temelju odredbi članka 5. stavka 2. i članka 9. stavka 2. Statuta Hrvatske agencije za nadzor financijskih usluga (»Narodne novine« br. 31/06), a u svezi članka 4. stavka 5. točke 9. Pravilnika o vrsti i visini naknada i administrativnih pristojbi Hrvatske agencije za nadzor financijskih usluga (»Narodne novine«, broj 155/08), Hrvatska agencija za nadzor financijskih usluga, na sjednici održanoj 18. veljače 2010. godine donijela je

ODLUKU

1. Do 1. ožujka 2010. društva za upravljanje investicijskim fondovima oslobađaju se plaćanja naknade Hrvatskoj agenciji za nadzor financijskih usluga i administrativne pristojbe u korist državnog proračuna, isključivo i jedino za izmjene prospekta i statuta otvorenih investicijskih fondova s javnom ponudom koji se izmjenjuju radi usklađenja s Kodeksom društava za upravljanje investicijskim fondovima donesenim 3. srpnja 2009.

2. Ova Odluka objavit će se u »Narodnom novinama«.

Klasa: 011-02/08-04/27

Urbroj: 326-01/10-4

Zagreb, 18. veljače 2010.

Zamjenik predsjednika Uprave
Ivo Šulenta, v. r.

Odluka, NN 26/2010-640
## Rješenje kojim se Ivani Sever daje odobrenje za imenovanje članom Uprave društva SG Leasing d.o.o., Zagreb, na mandat od 4 godine

### NN 26/2010 (26.2.2010.), Rješenje kojim se Ivani Sever daje odobrenje za imenovanje članom Uprave društva SG Leasing d.o.o., Zagreb, na mandat od 4 godine

HRVATSKA AGENCIJA ZA NADZOR FINANCIJSKIH USLUGA

641

Na temelju odredbi članka 8. stavka 1. i članka 19. Zakona o Hrvatskoj agenciji za nadzor financijskih usluga (»Narodne novine« br. 140/05), te odredbi članka 21. Zakona o leasingu (»Narodne novine« br. 135/06), odlučujući povodom zahtjeva Nadzornog odbora društva SG Leasing d.o.o., Zagreb, Ulica grada Vukovara 284, zastupanog po punomoćnici Ivi Tokić Čuljak, odvjetnici iz Odvjetničkog društva Porobija & Porobija iz Zagreba, Galleria Importanne, Iblerov trg 10/VII., p.p. 92, za izdavanje odobrenja za imenovanje člana uprave, Uprava Hrvatske agencije za nadzor financijskih usluga na sjednici održanoj 18. veljače 2010., donijela je

RJEŠENJE

I. Ivani Sever s prebivalištem u Zagrebu, Ratarska 35, rođenoj 12. lipnja 1979. godine u Zagrebu, daje se odobrenje za imenovanje članom uprave društva SG Leasing d.o.o., Zagreb, Ulica grada Vukovara 284, MBS: 080634712, OIB: 08745792574, za mandat u trajanju od 4 (četiri) godine.

II. Izreka ovog Rješenja objavit će se u »Narodnim novinama«.

Klasa: UP/I-451-01/09-02/23

Urbroj: 326-114-10-11

Zagreb, 18. veljače 2010.

Zamjenik predsjednika Uprave
Ivo Šulenta, v. r.

Rješenje, NN 26/2010-641
## Odluka o najvišoj naknadi za pokrivanje troškova mirovinskog osiguravajućeg društva u 2010. godini iz doznaka obveznog mirovinskog fonda

### NN 26/2010 (26.2.2010.), Odluka o najvišoj naknadi za pokrivanje troškova mirovinskog osiguravajućeg društva u 2010. godini iz doznaka obveznog mirovinskog fonda

HRVATSKA AGENCIJA ZA NADZOR FINANCIJSKIH USLUGA

642

Na temelju odredbe članka 53. stavka 2. Zakona o mirovinskim osiguravajućim društvima i isplati mirovina na temelju individualne kapitalizirane štednje, (»Narodne novine« broj 106/99, 63/00 i 107/07) Hrvatska agencija za nadzor financijskih usluga donijela je na sjednici održanoj 18. veljače 2010. godine

ODLUKU

O NAJVIŠOJ NAKNADI ZA POKRIVANJE TROŠKOVA MIROVINSKOG OSIGURAVAJUĆEG DRUŠTVA U 2010. GODINI IZ DOZNAKA OBVEZNOG MIROVINSKOG FONDA

I.

Mirovinsko osiguravajuće društvo u 2010. godini ne može odbiti više od 5% od primljene doznake iz obveznog mirovinskog fonda kao naknadu za pokrivanje troškova mirovinskog osiguravajućeg društva.

II.

Ova Odluka stupa na snagu osmog dana od dana objave u »Narodnim novinama«.

Klasa: 011-02/10-04/10

Urbroj: 326-01-10-1

Zagreb, 18. veljače 2010.

Zamjenik predsjednika Uprave
Ivo Šulenta, v. r.

Odluka, NN 26/2010-642
## Odluka o razrješenju prof. dr. sc. Siniše Tatalovića dužnosti savjetnika predsjednika Republike Hrvatske za pitanja političkog sustava

### NN 27/2010 (2.3.2010.), Odluka o razrješenju prof. dr. sc. Siniše Tatalovića dužnosti savjetnika predsjednika Republike Hrvatske za pitanja političkog sustava

PREDSJEDNIK REPUBLIKE HRVATSKE

645

Na temelju odredbe članka 106. Ustava Republike Hrvatske, članka 4. stavka 1. Odluke o Uredu predsjednika Republike Hrvatske (»Narodne novine«, broj 80/00, 06/04 i 54/05) te članka 5. stavka 2. Pravilnika o unutarnjem redu Ureda predsjednika Republike Hrvatske, donosim

ODLUKU

O RAZRJEŠENJU SAVJETNIKA PREDSJEDNIKA REPUBLIKE HRVATSKE ZA PITANJA POLITIČKOG SUSTAVA

prof. dr. sc. SINIŠA TATALOVIĆ razrješuje se dužnosti savjetnika predsjednika Republike Hrvatske za pitanja političkog sustava.

Ova Odluka stupa na snagu danom donošenja.

Klasa: 080-02/10-01/05

Urbroj: 71-05-03/1-10-1

Zagreb, 25. veljače 2010.

Predsjednik
Republike Hrvatske
prof. dr. sc. Ivo Josipović, v. r.

Odluka, NN 27/2010-645
## Odluka o razrješenju Saše Perkovića dužnosti savjetnika predsjednika Republike Hrvatske za nacionalnu sigurnost

### NN 27/2010 (2.3.2010.), Odluka o razrješenju Saše Perkovića dužnosti savjetnika predsjednika Republike Hrvatske za nacionalnu sigurnost

PREDSJEDNIK REPUBLIKE HRVATSKE

646

Na temelju odredbe članka 106. Ustava Republike Hrvatske, članka 4. stavka 1. Odluke o Uredu predsjednika Republike Hrvatske (»Narodne novine«, broj 80/00, 06/04 i 54/05) te članka 5. stavka 2. Pravilnika o unutarnjem redu Ureda predsjednika Republike Hrvatske, donosim

ODLUKU

O RAZRJEŠENJU SAVJETNIKA PREDSJEDNIKA REPUBLIKE HRVATSKE ZA NACIONALNU SIGURNOST

SAŠA PERKOVIĆ razrješuje se dužnosti savjetnika predsjednika Republike Hrvatske za nacionalnu sigurnost.

Ova Odluka stupa na snagu danom donošenja.

Klasa: 080-02/10-01/06

Urbroj: 71-05-03/1-10-1

Zagreb, 25. veljače 2010.

Predsjednik
Republike Hrvatske
prof. dr. sc. Ivo Josipović, v. r.

Odluka, NN 27/2010-646
## Odluka o razrješenju mr. Borislava Vučkovića dužnosti savjetnika predsjednika Republike Hrvatske za društvene i humanitarne djelatnosti

### NN 27/2010 (2.3.2010.), Odluka o razrješenju mr. Borislava Vučkovića dužnosti savjetnika predsjednika Republike Hrvatske za društvene i humanitarne djelatnosti

PREDSJEDNIK REPUBLIKE HRVATSKE

647

Na temelju odredbe članka 106. Ustava Republike Hrvatske, članka 4. stavka 1. Odluke o Uredu predsjednika Republike Hrvatske (»Narodne novine«, broj 80/00, 06/04 i 54/05) te članka 5. stavka 2. Pravilnika o unutarnjem redu Ureda predsjednika Republike Hrvatske, donosim

ODLUKU

O RAZRJEŠENJU SAVJETNIKA PREDSJEDNIKA REPUBLIKE HRVATSKE ZA DRUŠTVENE I HUMANITARNE DJELATNOSTI

mr. BORISLAV VUČKOVIĆ razrješuje se dužnosti savjetnika predsjednika Republike Hrvatske za društvene i humanitarne djelatnosti.

Ova Odluka stupa na snagu 28. veljače 2010. godine.

Klasa: 080-02/10-01/10

Urbroj: 71-05-03/1-10-1

Zagreb, 25. veljače 2010.

Predsjednik
Republike Hrvatske
prof. dr. sc. Ivo Josipović, v. r.

Odluka, NN 27/2010-647
## Odluka o imenovanju prof. dr. sc. Siniše Tatalovića savjetnikom predsjednika Republike Hrvatske za unutarnju politiku

### NN 27/2010 (2.3.2010.), Odluka o imenovanju prof. dr. sc. Siniše Tatalovića savjetnikom predsjednika Republike Hrvatske za unutarnju politiku

PREDSJEDNIK REPUBLIKE HRVATSKE

648

Na temelju odredbe članka 106. Ustava Republike Hrvatske, članka 4. stavka 1. Odluke o Uredu predsjednika Republike Hrvatske (»Narodne novine«, broj 80/00, 06/04 i 54/05) te članka 5. Pravilnika o unutarnjem redu Ureda predsjednika Republike Hrvatske, donosim

ODLUKU

O IMENOVANJU SAVJETNIKA PREDSJEDNIKA REPUBLIKE HRVATSKE ZA UNUTARNJU POLITIKU

prof. dr. sc. SINIŠA TATALOVIĆ imenuje se savjetnikom predsjednika Republike Hrvatske za unutarnju politiku.

Ova Odluka stupa na snagu danom donošenja.

Klasa: 080-02/10-01/17

Urbroj: 71-05-03/1-10-1

Zagreb, 25. veljače 2010.

Predsjednik
Republike Hrvatske
prof. dr. sc. Ivo Josipović, v. r.

Odluka, NN 27/2010-648
## Odluka o imenovanju Saše Perkovića savjetnikom predsjednika Republike Hrvatske za nacionalnu sigurnost

### NN 27/2010 (2.3.2010.), Odluka o imenovanju Saše Perkovića savjetnikom predsjednika Republike Hrvatske za nacionalnu sigurnost

PREDSJEDNIK REPUBLIKE HRVATSKE

649

Na temelju odredbe članka 106. Ustava Republike Hrvatske, članka 4. stavka 1. Odluke o Uredu predsjednika Republike Hrvatske (»Narodne novine«, broj 80/00, 06/04 i 54/05) te članka 5. Pravilnika o unutarnjem redu Ureda predsjednika Republike Hrvatske, donosim

ODLUKU

O IMENOVANJU SAVJETNIKA PREDSJEDNIKA REPUBLIKE HRVATSKE ZA NACIONALNU SIGURNOST

SAŠA PERKOVIĆ imenuje se savjetnikom predsjednika Republike Hrvatske za nacionalnu sigurnost.

Ova Odluka stupa na snagu danom donošenja.

Klasa: 080-02/10-01/20

Urbroj: 71-05-03/1-10-1

Zagreb, 25. veljače 2010.

Predsjednik
Republike Hrvatske
prof. dr. sc. Ivo Josipović, v. r.

Odluka, NN 27/2010-649
## Odluka o imenovanju mr. sc. Zrinke Vrabec Mojzeš savjetnicom predsjednika Republike Hrvatske za društvene djelatnosti

### NN 27/2010 (2.3.2010.), Odluka o imenovanju mr. sc. Zrinke Vrabec Mojzeš savjetnicom predsjednika Republike Hrvatske za društvene djelatnosti

PREDSJEDNIK REPUBLIKE HRVATSKE

650

Na temelju odredbe članka 106. Ustava Republike Hrvatske, članka 4. stavka 1. Odluke o Uredu predsjednika Republike Hrvatske (»Narodne novine«, broj 80/00, 06/04 i 54/05) te članka 5. Pravilnika o unutarnjem redu Ureda predsjednika Republike Hrvatske, donosim

ODLUKU

O IMENOVANJU SAVJETNICE PREDSJEDNIKA REPUBLIKE HRVATSKE ZA DRUŠTVENE DJELATNOSTI

mr. sc. ZRINKA VRABEC MOJZEŠ imenuje se savjetnicom predsjednika Republike Hrvatske za društvene djelatnosti.

Ova Odluka stupa na snagu 1. ožujka 2010. godine.

Klasa: 080-02/10-01/18

Urbroj: 71-05-03/1-10-1

Zagreb, 25. veljače 2010.

Predsjednik
Republike Hrvatske
prof. dr. sc. Ivo Josipović, v. r.

Odluka, NN 27/2010-650
## Uredba o visini i načinu plaćanja naknade za koncesiju za distribuciju plina i koncesiju za izgradnju distribucijskog sustava

### NN 27/2010 (2.3.2010.), Uredba o visini i načinu plaćanja naknade za koncesiju za distribuciju plina i koncesiju za izgradnju distribucijskog sustava

VLADA REPUBLIKE HRVATSKE

651

Na temelju članka 22. stavka 4. Zakona o tržištu plina (»Narodne novine«, br. 40/2007, 152/2008 i 83/2009), Vlada Republike Hrvatske je na sjednici održanoj 19. veljače 2010. godine donijela

UREDBU

O VISINI I NAČINU PLAĆANJA NAKNADE ZA KONCESIJU ZA DISTRIBUCIJU PLINA I KONCESIJU ZA IZGRADNJU DISTRIBUCIJSKOG SUSTAVA

Članak 1.

(1) Visina novčane naknade za koncesiju za distribuciju plina i koncesiju za izgradnju distribucijskog sustava određuje se u iznosu od 0,5% do 1,5% od ostvarenog prihoda koncesionara ostvarenog obavljanjem energetske djelatnosti distribucije plina u prethodnoj godini na području za koje se daje koncesija.

(2) Iznimno od stavka 1. ovoga članka, koncesionaru koji nije obavljao energetsku djelatnost distribucije plina u prethodnoj godini na području za koje se daje koncesija, novčana naknada za koncesiju određuje se u iznosu od 0,3% od planiranog prihoda, prema ponudi koja je sastavni dio ugovora o koncesiji, za godinu u kojoj počinje obavljati djelatnost distribucije plina.

Članak 2.

(1) Naknadu za koncesiju je moguće plaćati na godišnjoj, polugodišnjoj ili tromjesečnoj razini, a odredit će se ugovorom o koncesiji.

(2) Ako se naknada za koncesiju plaća godišnje mora se platiti do 1. lipnja tekuće godine.

(3) Ako se naknada za koncesiju plaća polugodišnje prva rata se mora platiti do 1. travnja, a druga rata do 1. rujna tekuće godine.

(4) Ako se naknada za koncesiju plaća tromjesečno prva rata se mora platiti do 1. travnja, druga rata do 1. svibnja, treća rata do 1. kolovoza, a četvrta rata do 1. studenoga tekuće godine.

Članak 3.

Ova Uredba stupa na snagu osmog dana od dana objave u »Narodnim novinama«.

Klasa: 310-05/10-01/01

Urbroj: 5030116-10-1

Zagreb, 19. veljače 2010.

Predsjednica
Jadranka Kosor, dipl. iur., v. r.

Uredba, NN 27/2010-651
## Odluka o isplati drugog dijela božićnice za 2009. godinu

### NN 27/2010 (2.3.2010.), Odluka o isplati drugog dijela božićnice za 2009. godinu

VLADA REPUBLIKE HRVATSKE

655

Na temelju članka 30. stavka 2. Zakona o Vladi Republike Hrvatske (»Narodne novine«, br. 101/98, 15/2000, 117/2001, 199/2003, 30/2004 i 77/2009), Vlada Republike Hrvatske je na sjednici održanoj 19. veljače 2010. godine donijela

ODLUKU

O ISPLATI DRUGOG DIJELA BOŽIĆNICE ZA 2009. GODINU

I.

Drugi dio božićnice za 2009. godinu državnim će se službenicima i namještenicima, te službenicima i namještenicima u javnim službama isplatiti u ožujku 2010. godine, u iznosu od 625,00 kuna neto.

II.

Ova Odluka stupa na snagu danom donošenja, a objavit će se u »Narodnim novinama«.

Klasa: 121-15/09-01/01

Urbroj: 5030120-10-1

Zagreb, 19. veljače 2010.

Predsjednica
Jadranka Kosor, dipl. iur., v. r.

Odluka, NN 27/2010-655
## Odluka o izmjenama Odluke o osnivanju Nacionalnog vijeća za zaštitu potrošača

### NN 27/2010 (2.3.2010.), Odluka o izmjenama Odluke o osnivanju Nacionalnog vijeća za zaštitu potrošača

VLADA REPUBLIKE HRVATSKE

656

Na temelju članka 123. stavaka 1., 2., 5. i 10. Zakona o zaštiti potrošača (»Narodne novine«, br. 79/2007, 125/2007, 79/2009 i 89/2009), Vlada Republike Hrvatske je na sjednici održanoj 19. veljače 2010. godine, donijela

ODLUKU

O IZMJENAMA ODLUKE O OSNIVANJU NACIONALNOG VIJEĆA ZA ZAŠTITU POTROŠAČA

I.

U Odluci o osnivanju Nacionalnog vijeća za zaštitu potrošača (»Narodne novine«, br. 21/2008, 81/2008, 90/2008, 92/2008, 43/2009, 96/2009 i 150/2009), u točki II. podstavak 2., mijenja se i glasi:

»– Jelena Đugum, ravnateljica Uprave za sigurnost i kakvoću hrane u Ministarstvu poljoprivrede, ribarstva i ruralnog razvoja – članica;

– Edita Volar Pantić, načelnica Sektora za označavanje i sigurnost hrane u Ministarstvu poljoprivrede, ribarstva i ruralnog razvoja – zamjenska članica;«.

II.

Točka IV. mijenja se i glasi:

»Za tajnika se imenuje Tina Pejić, Ministarstvo gospodarstva, rada i poduzetništva.«.

III.

Ova Odluka stupa na snagu danom donošenja, a objavit će se u »Narodnim novinama«.

Klasa: 330-01/10-02/02

Urbroj: 5030116-10-1

Zagreb, 19. veljače 2010.

Predsjednica
Jadranka Kosor, dipl. iur., v. r.

Odluka, NN 27/2010-656
## Odluka o izmjeni Odluke o davanju koncesije na pomorskom dobru u svrhu izgradnje i gospodarskog korištenja luke posebne namjene - luke nautičkog turizma Mandalina - Kuline

### NN 27/2010 (2.3.2010.), Odluka o izmjeni Odluke o davanju koncesije na pomorskom dobru u svrhu izgradnje i gospodarskog korištenja luke posebne namjene - luke nautičkog turizma Mandalina - Kuline

VLADA REPUBLIKE HRVATSKE

657

Na temelju članka 80. stavka 4. točke 2. Zakona o pomorskom dobru i morskim lukama (»Narodne novine«, br. 158/2003, 100/2004, 141/2006 i 38/2009), Vlada Republike Hrvatske je na sjednici održanoj 19. veljače 2010. godine donijela

ODLUKU

O IZMJENI ODLUKE O DAVANJU KONCESIJE NA POMORSKOM DOBRU U SVRHU IZGRADNJE I GOSPODARSKOG KORIŠTENJA LUKE POSEBNE NAMJENE – LUKE NAUTIČKOG TURIZMA MANDALINA – KULINE

I.

U Odluci o davanju koncesije na pomorskom dobru u svrhu izgradnje i gospodarskog korištenja luke posebne namjene – luke nautičkog turizma Mandalina – Kuline (»Narodne novine«, broj 133/2007) točka IV. stavak 1. mijenja se i glasi:

»Korisnik koncesije dužan je sukladno Studiji gospodarske opravdanosti, koja čini sastavni dio ove Odluke kao Prilog 2, i ne objavljuje se u Narodnim novinama, u roku od 30 mjeseci od dana donošenja ove Odluke ishoditi građevinsku dozvolu, te u daljnjem roku od dvije godine dostaviti uporabnu dozvolu Davatelju koncesije.«

II.

Ova Odluka stupa na snagu danom donošenja, a objavit će se u »Narodnim novinama«.

Klasa: 934-01/07-01/09

Urbroj: 5030116-10-1

Zagreb, 19. veljače 2010.

Predsjednica
Jadranka Kosor, dipl. iur., v. r.

Odluka, NN 27/2010-657
## Rješenje o raspuštanju Općinskog vijeća Općine Stari Mikanovci

### NN 27/2010 (2.3.2010.), Rješenje o raspuštanju Općinskog vijeća Općine Stari Mikanovci

VLADA REPUBLIKE HRVATSKE

658

Na temelju članka 84. stavka 1. točke 6. Zakona o lokalnoj i područnoj (regionalnoj) samoupravi (»Narodne novine«, br. 33/2001, 60/2001, 129/2005, 109/2007, 125/2008 i 36/2009), Vlada Republike Hrvatske je na sjednici održanoj 25. veljače 2010. godine donijela

RJEŠENJE

O RASPUŠTANJU OPĆINSKOG VIJEĆA OPĆINE STARI MIKANOVCI

I.

Raspušta se Općinsko vijeće Općine Stari Mikanovci, a vijećnicima Općinskog vijeća prestaje mandat.

II.

Vlada Republike Hrvatske imenovat će, posebnim rješenjem, povjerenika Vlade Republike Hrvatske u Općini Stari Mikanovci.

III.

Povjerenik Vlade Republike Hrvatske preuzima sve ovlasti Općinskog vijeća.

IV.

Sredstva za rad povjerenika Vlade Republike Hrvatske osiguravaju se u općinskom proračunu.

V.

Ovo Rješenje je konačno i stupa na snagu danom objave u »Narodnim novinama«.

Klasa: 015-01/10-09/01
Urbroj: 5030106-10-1
Zagreb, 25. veljače 2010.

Predsjednica
Jadranka Kosor, dipl. iur., v. r.

Rješenje, NN 27/2010-658
## Rješenje o imenovanju povjerenika Vlade Republike Hrvatske za obavljanje poslova iz nadležnosti Općinskog vijeća Općine Stari Mikanovci

### NN 27/2010 (2.3.2010.), Rješenje o imenovanju povjerenika Vlade Republike Hrvatske za obavljanje poslova iz nadležnosti Općinskog vijeća Općine Stari Mikanovci

VLADA REPUBLIKE HRVATSKE

659

Na temelju članka 30. stavka 4. Zakona o Vladi Republike Hrvatske (»Narodne novine«, br. 101/98, 15/2000, 117/2001, 199/2003, 30/2004 i 77/2009) i članka 86. stavka 1. točke 1. Zakona o lokalnoj i područnoj (regionalnoj) samoupravi (»Narodne novine«, br. 33/2001, 60/2001, 129/2005, 109/2007, 125/2008 i 36/2009), Vlada Republike Hrvatske je na sjednici održanoj 25. veljače 2010. godine donijela

RJEŠENJE

O IMENOVANJU POVJERENIKA VLADE REPUBLIKE HRVATSKE ZA OBAVLJANJE POSLOVA IZ NADLEŽNOSTI OPĆINSKOG VIJEĆA OPĆINE STARI MIKANOVCI

1. Imenuje se TOMISLAV RAIĆ povjerenikom Vlade Republike Hrvatske za obavljanje poslova iz nadležnosti Općinskog vijeća Općine Stari Mikanovci.

2. Povjerenik Vlade Republike Hrvatske počet će obnašati dužnost danom objave ovoga Rješenja.

3. Povjerenik Vlade Republike Hrvatske za svoj rad odgovara Vladi Republike Hrvatske.

4. Povjerenik Vlade Republike Hrvatske podnosi izvješće o svom radu Vladi Republike Hrvatske putem Ministarstva uprave.

5. Ovo Rješenje stupa na snagu danom objave u »Narodnim novinama«.

Klasa: 015-01/10-01/01
Urbroj: 50304/2-10-01
Zagreb, 25. veljače 2010.

Predsjednica
Jadranka Kosor, dipl. iur., v. r.

Rješenje, NN 27/2010-659
## Rješenje o utvrđivanju cijene obrasca dozvole za izvođenje javnih vatrometa

### NN 27/2010 (2.3.2010.), Rješenje o utvrđivanju cijene obrasca dozvole za izvođenje javnih vatrometa

MINISTARSTVO UNUTARNJIH POSLOVA

660

Na temelju članka 32. stavka 4. Zakona o eksplozivnim tvarima (»Narodne novine« broj 178/04, 109/07 i 67/08) ministar unutarnjih poslova donosi

RJEŠENJE

O UTVRĐIVANJU CIJENE OBRASCA DOZVOLE ZA IZVOĐENJE JAVNIH VATROMETA

I.

Za obrazac izdane dozvole za izvođenje javnih vatrometa, ovlaštena fizička osoba plaća naknadu u iznosu od 150 kn.

II.

Sredstva od naknade za obrazac izdane dozvole za izvođenje javnih vatrometa iz točke I. ovog Rješenja uplaćuju se na račun Državnog proračuna 1001005-1863000160, model: 63, poziv na broj: 7005-713-23078.

III.

Ovo Rješenje stupa na snagu danom objave u »Narodnim novinama«.

Broj: 511-01-152-8444/2-2010

Zagreb, 24. veljače 2010.

Ministar
Tomislav Karamarko, v. r.

Rješenje, NN 27/2010-660
## Odluka o prestanku zastupničkog mandata zamjenika zastupnika i početku obnašanja zastupničke dužnosti zamjenice zastupnika u Hrvatskom saboru

### NN 28/2010 (3.3.2010.), Odluka o prestanku zastupničkog mandata zamjenika zastupnika i početku obnašanja zastupničke dužnosti zamjenice zastupnika u Hrvatskom saboru

HRVATSKI SABOR

666

Na temelju članka 80. Ustava Republike Hrvatske i članaka 10. i 11. Zakona o izborima zastupnika u Hrvatski sabor (»Narodne novine«, br. 116/99., 109/00., 53/03., 69/03. – pročišćeni tekst, 167/03., 44/06., 19/07. i 20/09.), Hrvatski sabor na sjednici 19. veljače 2010., donio je

ODLUKU

O PRESTANKU ZASTUPNIČKOG MANDATA ZAMJENIKA ZASTUPNIKA I POČETKU OBNAŠANJA ZASTUPNIČKE DUŽNOSTI ZAMJENICE ZASTUPNIKA U HRVATSKOM SABORU

Utvrđuje se da je 15. veljače 2010. prestao zastupnički mandat zamjeniku zastupnika KREŠIMIRU GULIĆU i da će zastupničku dužnost, sukladno članku 9. stavku 2. Poslovnika Hrvatskoga sabora, započeti obnašati zamjenica zastupnika ĐURĐICA SUMRAK.

Klasa: 021-14/10-01/04

Zagreb, 19. veljače 2010.

HRVATSKI SABOR

Predsjednik
Hrvatskoga sabora
Luka Bebić, v. r.

Odluka, NN 28/2010-666
## Pravilnik o izmjenama i dopunama Pravilnika o izradi procjene ugroženosti od požara i tehnološke eksplozije

### NN 28/2010 (3.3.2010.), Pravilnik o izmjenama i dopunama Pravilnika o izradi procjene ugroženosti od požara i tehnološke eksplozije

MINISTARSTVO UNUTARNJIH POSLOVA

668

Na temelju članka 3. stavka 6. Zakona o zaštiti od požara (»Narodne novine«, broj 58/93., 33/05., 107/07. i 38/09.), ministar unutarnjih poslova donosi

PRAVILNIK

O IZMJENAMA I DOPUNAMA PRAVILNIKA O IZRADI PROCJENE UGROŽENOSTI OD POŽARA I TEHNOLOŠKE EKSPLOZIJE

Članak 1.

U Pravilniku o izradi procjene ugroženosti od požara i tehnološke eksplozije (»Narodne novine« broj 35/94. i 110/05.) u članku 8. stavku 3. iza riječi: »profila«, dodaje se zarez i riječi: » , i najmanje jedan djelatnik s najmanje dvije godine iskustva na poslovima vatrogastva«.

U stavku 4. iza riječi: zaštite od požara«, dodaje se zarez i riječi: » ,osim djelatnika s iskustvom na poslovima vatrogastva«.

Članak 2.

U članku 9. iza stavka 1. dodaje se novi stavak 2. koji glasi:

»U rad tima obavezno se uključuje osoba koja dobro poznaje vatrogasni ustroj na području jedinice lokalne i područne (regionalne) samouprave za koju se izrađuje procjena ugroženosti.«.

Članak 3.

U članku 11. iza stavka 3. dodaje se novi stavak 4. koji glasi:

»Pri izradi procjene ugroženosti mogu se koristiti i propisana mjerila za ustroj, razvrstavanje i način djelovanja vatrogasnih postrojbi.«.

Članak 4.

Poglavlje VIII. »KAZNENE ODREDBE« i članci 16. i 17. brišu se.

Članak 5.

U cijelom tekstu Pravilnika riječ: »kotara«, briše se.

Članak 6.

Ovaj Pravilnik stupa na snagu osmog dana od dana objave u »Narodnim novinama«.

Broj: 511-01-152-80658/2009.

Zagreb, 24. veljače 2010.

Ministar
Tomislav Karamarko, v. r.

Pravilnik, NN 28/2010-668
## Rješenje o izmjeni Rješenja o utvrđivanju cijena posebnih troškova nastalih radom ministarstva unutarnjih poslova

### NN 28/2010 (3.3.2010.), Rješenje o izmjeni Rješenja o utvrđivanju cijena posebnih troškova nastalih radom ministarstva unutarnjih poslova

MINISTARSTVO UNUTARNJIH POSLOVA

669

Na temelju članka 128. Zakona o policiji (»Narodne novine« broj 129/00. i 41/08.), a u svezi s člancima 30. i 33. Zakona o javnom okupljanju (»Narodne novine«, broj 128/99., 90/05. i 150/05.), člankom 25. stavkom 3. Zakona o nadzoru državne granice (»Narodne novine«, broj 173/03., 141/06., 8/07. – ispr. i 40/07.), člankom 138. stavkom 2. točkom 1. i člankom 228. stavkom 3. Prekršajnog zakona (»Narodne novine«, broj 107/07.) te člankom 145. Zakona o kaznenom postupku (»Narodne novine«, broj 152/08. i 76/09.), ministar unutarnjih poslova donosi

RJEŠENJE

O IZMJENI RJEŠENJA O UTVRĐIVANJU CIJENA POSEBNIH TROŠKOVA NASTALIH RADOM MINISTARSTVA UNUTARNJIH POSLOVA

Članak 1.

U Rješenju o utvrđivanju cijena posebnih troškova nastalih radom Ministarstva unutarnjih poslova (u daljnjem tekstu: Ministarstvo) (»Narodne novine«, broj 151/08.) članak 12. mijenja se i glasi:

*»Članak 12.*

Cijena usluge izdvajanja i davanja podataka iz službenih evidencija Ministarstva iznosi:

– izrada programskog rješenja 2.000,00 kn

– obrada podataka 2.000,00 kn

– jedan slog 0,10 kn.«.

Članak 2.

Ovo Rješenje stupa na snagu osmog dana od dana objave u »Narodnim novinama«.

Broj: 511-01-152-76862/5-08

Zagreb, 24. veljače 2010.

Ministar
Tomislav Karamarko, v. r.

Rješenje, NN 28/2010-669
## Pravilnik o izmjeni Pravilnika o higijeni hrane životinjskog podrijetla

### NN 28/2010 (3.3.2010.), Pravilnik o izmjeni Pravilnika o higijeni hrane životinjskog podrijetla

MINISTARSTVO POLJOPRIVREDE, RIBARSTVA I RURALNOG RAZVOJA

672

Na temelju članka 56. stavka 2. podstavka prvog Zakona o hrani (»Narodne novine«, broj 46/07), ministar poljoprivrede, ribarstva i ruralnog razvoja, donosi

PRAVILNIK

O IZMJENI PRAVILNIKA O HIGIJENI HRANE ŽIVOTINJSKOG PODRIJETLA[[1]](#footnote-29081-1)

Članak 1.

U Pravilniku o higijeni hrane životinjskog podrijetla (»Narodne novine« broj 99/07) u Prilogu III. Odjeljku IX. Poglavlju I. Dio III. točka 5. mijenja se i glasi:

»5. Ako sirovo mlijeko ne udovoljava zahtjevima iz točke 3. ili 4. ovoga Dijela subjekt u poslovanju s hranom mora o tome obavijestiti nadležni veterinarski ured i poduzeti korektivne mjere.«

Članak 2.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 011-02/10-01/45

Urbroj: 525-06-2-0609/10-1

Zagreb, 16. veljače 2010.

Ministar
Petar Čobanković, v. r.

[[1](#footnote-29081-1-backlink)] Pravilnikom o higijeni hrane životinjskog podrijetla (»Narodne novine« broj 99/07) preuzete su odredbe Uredbe (EZ-a) br. 853/2004 Europskog parlamenta i Vijeća od 29. travnja 2004. kojom se utvrđuju posebna pravila higijene hrane životinjskog podrijetla

Pravilnik, NN 28/2010-672
## Pravilnik o izmjeni Pravilnika o službenim kontrolama hrane životinjskog podrijetla

### NN 28/2010 (3.3.2010.), Pravilnik o izmjeni Pravilnika o službenim kontrolama hrane životinjskog podrijetla

MINISTARSTVO POLJOPRIVREDE, RIBARSTVA I RURALNOG RAZVOJA

673

Na temelju članka 85. podstavka drugog Zakona o hrani (»Narodne novine«, broj 46/07) ministar poljoprivrede, ribarstva i ruralnog razvoja donosi

PRAVILNIK

O IZMJENI PRAVILNIKA O SLUŽBENIM KONTROLAMA HRANE ŽIVOTINJSKOG PODRIJETLA[[1]](#footnote-29081-1)

Članak 1.

U Pravilniku o službenim kontrolama hrane životinjskog podrijetla (»Narodne novine« broj 99/07) u Prilogu IV. Poglavlju II. točka 2. mijenja se i glasi:

»2. Ako subjekt u poslovanju s hranom ne popravi stanje u roku od tri mjeseca od prve obavijesti nadležnom veterinarskom uredu o neispunjavanju kriterija u pogledu broja mikroorganizama i broja somatskih stanica, isporuka sirovog mlijeka i kolostruma s proizvodnog gospodarstva mora se obustaviti ili – u skladu s posebnim dopuštenjem nadležnoga tijela ili prema njegovim općim uputama – podvrgnuti zahtjevima u pogledu njegove obrade i uporabe koji su potrebni da bi se zaštitilo javno zdravlje. Ta obustava ili ti zahtjevi ostaju na snazi sve dok subjekt u poslovanju s hranom ne dokaže da sirovo mlijeko ponovo ispunjava kriterije.«

Članak 2.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 011-02/10-01/43

Urbroj: 525-06-2-0609/10-1

Zagreb, 16. veljače 2010.

Ministar
Petar Čobanković, v. r.

[[1](#footnote-29081-1-backlink)] Pravinikom o službenim kontrolama hrane životinjskog podrijetla(»Narodne novine« broj 99/07) preuzete su odredbe Uredbe (EZ-a) br. 854/2004 Europskoga parlamenta i Vijeća od 29. travnja 2004. kojom se utvrđuju posebna pravila za obavljanje službenih kontrola proizvoda životinjskog podrijetla namijenjenih prehrani ljudi

Pravilnik, NN 28/2010-673
## Pravilnik o izmjeni i dopuni Pravilnika o načinu obavljanja veterinarskih pregleda i kontrola živih životinja u prometu preko granice Republike Hrvatske

### NN 28/2010 (3.3.2010.), Pravilnik o izmjeni i dopuni Pravilnika o načinu obavljanja veterinarskih pregleda i kontrola živih životinja u prometu preko granice Republike Hrvatske

MINISTARSTVO POLJOPRIVREDE, RIBARSTVA I RURALNOG RAZVOJA

674

Na temelju članka 73. stavka 5. Zakona o veterinarstvu (»Narodne novine« broj 41/07) ministar poljoprivrede, ribarstva i ruralnog razvoja donosi

PRAVILNIK

O IZMJENI I DOPUNI PRAVILNIKA O NAČINU OBAVLJANJA VETERINARSKIH PREGLEDA I KONTROLA ŽIVIH ŽIVOTINJA U PROMETU PREKO GRANICE REPUBLIKE HRVATSKE

Članak 1.

1) U Pravilniku o načinu obavljanja veterinarskih pregleda i kontrola živih životinja u prometu preko granice Republike Hrvatske (»Narodne novine« broj 154/08 i 154/09) u Dodatku C točki 1. riječi: »rasplod ili« brišu se.

2) 2) U točki 2. iza podtočke (d) dodaje se podtočka (e) koja glasi: »(e) divlje životinje«.

Članak 2.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 011-02/10-01/55

Urbroj: 525-11-2-0489/10-1

Zagreb, 17. veljače 2010.

Ministar
Petar Čobanković, v. r.

Pravilnik, NN 28/2010-674
## Pravilnik o izmjeni Pravilnika o uvjetima kojima moraju udovoljavati farme i uvjetima za zaštitu životinja na farmama

### NN 28/2010 (3.3.2010.), Pravilnik o izmjeni Pravilnika o uvjetima kojima moraju udovoljavati farme i uvjetima za zaštitu životinja na farmama

MINISTARSTVO POLJOPRIVREDE, RIBARSTVA I RURALNOG RAZVOJA

675

Na temelju članka 38. stavka 5. Zakona o veterinarstvu (»Narodne novine«, broj 41/07) i članka 37. stavka 4. Zakona o zaštiti životinja (»Narodne novine«, broj 135/06), ministar poljoprivrede, ribarstva i ruralnog razvoja, donosi

PRAVILNIK

O IZMJENI PRAVILNIKA O UVJETIMA KOJIMA MORAJU UDOVOLJAVATI FARME I UVJETIMA ZA ZAŠTITU ŽIVOTINJA NA FARMAMA

Članak 1.

U Pravilniku o uvjetima kojima moraju udovoljavati farme i uvjetima za zaštitu životinja na farmama (»Narodne novine«, broj 136/05, 101/07 i 11/10) u članku 61. stavku 2. alineji 5. riječi »od 1. siječnja 2009. godine« zamjenjuju se riječima »od 1. siječnja 2015. godine«.

Članak 2.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 011-02/10-01/52

Urbroj: 525-06-1-0255/10-1

Zagreb, 15. veljače 2010.

Ministar
Petar Čobanković, v. r.

Pravilnik, NN 28/2010-675
## Naredba o obveznom pregledu mesa svinja na prisutnost oblića roda trichinella kod klanja za osobnu uporabu u kućanstvu

### NN 28/2010 (3.3.2010.), Naredba o obveznom pregledu mesa svinja na prisutnost oblića roda trichinella kod klanja za osobnu uporabu u kućanstvu

MINISTARSTVO POLJOPRIVREDE, RIBARSTVA I RURALNOG RAZVOJA

676

Na temelju članka 17. stavka 3. Zakona o veterinarstvu (»Narodne novine«, broj 41/07) ministar poljoprivrede, ribarstva i ruralnog razvoja donosi

NAREDBU

O OBVEZNOM PREGLEDU MESA SVINJA NA PRISUTNOST OBLIĆA RODA TRICHINELLA KOD KLANJA ZA OSOBNU UPORABU U KUĆANSTVU

Članak 1.

1) Radi sprečavanja oboljenja ljudi od trihineloze naređuje se obavljanje pregleda mesa svinja kod klanja za osobnu uporabu u kućanstvu na području Republike Hrvatske.

2) Za pregled iz stavka 1. ovoga članka mora se koristiti referentna metoda pretraživanja na način određen u Poglavlju I., Prilogu I., Pravilnika o načinu obavljanja pretrage na prisutnost Trichinella u mesu (»Narodne novine«, broj 62/08, 74/08 i 102/08).

3) Pregled iz stavka 1. ovoga članka mogu obavljati ovlaštene veterinarske organizacije te veterinarske organizacije i veterinarske prakse kojima su posebnim rješenjem povjereni i poslovi pregleda iz ove Naredbe.

Članak 2.

Posjednici životinja dužni su klanje svinja, čije je meso namijenjeno potrošnji za osobnu uporabu u kućanstvu, prijaviti veterinarskoj organizaciji ili praksi iz članka 1. stavka 3. najkasnije 24 sata prije klanja.

Članak 3.

1) U svrhu utvrđivanja gospodarstva s kojega potječe svinja, prilikom dostave uzoraka mesa svinja radi pretrage na prisutnost Trichinella u mesu, posjednici su dužni dostaviti Jedinstveni identifikacijski broj gospodarstva (JIBG) na kojem je svinja zaklana, odnosno, ukoliko isto nije registrirano, JIBG s kojeg je svinja dopremljena.

2) JIBG se dokazuje ušnom markicom, IKG karticom ili putnim listom.

Članak 4.

1) Veterinar je dužan potvrđeni slučaj trihineloze prijaviti u skladu s odredbama Pravilnika o načinu prijave bolesti životinja (»Narodne novine«, broj 31/09).

2) Radi određivanja pripadnosti vrste, sve uzorke u kojima je utvrđena Trichinella potrebno je proslijediti u laboratorij određen u Dijelu VII., stavku 4., točki 4.1., podtočki (d) Naredbe o mjerama zaštite životinja od zaraznih i nametničkih bolesti i njihovom financiranju u 2010. godini (»Narodne novine«, broj 7/10).

Članak 5.

1) Danom stupanja na snagu ove Naredbe prestaje važiti Naredba o obveznom trihineloskopskom pregledu mesa svinja kod klanja za potrebe vlastitog domaćinstva (»Narodne novine«, broj 144/98).

2) Ova Naredba stupa na snagu danom objave u »Narodnim novinama«.

Klasa: 011-02/10-01/54

Urbroj: 525-06-1-0246/10-1

Zagreb, 16. veljače 2010.

Ministar
Petar Čobanković, v. r.

Naredba, NN 28/2010-676
## Plan prijama u državnu službu pravobranitelja/ice za ravnopravnost spolova za 2010. godinu

### NN 28/2010 (3.3.2010.), Plan prijama u državnu službu pravobranitelja/ice za ravnopravnost spolova za 2010. godinu

PRAVOBRANITELJSTVO ZA RAVNOPRAVNOST SPOLOVA

678

Na temelju članka 43. stavka 2. Zakona o državnim službenicima (»Narodne novine«, broj 92/05, 107/07 i 27/08), a sukladno Državnom proračunu Republike Hrvatske za 2010. godinu (»Narodne novine« broj 151/09), pravobraniteljica za ravnopravnost spolova, 25. siječnja, utvrđuje sljedeći

PLAN PRIJAMA

U DRŽAVNU SLUŽBU U URED PRAVOBRANITELJA/ICE ZA RAVNOPRAVNOST SPOLOVA ZA 2010. GODINU

Članak 1.

Ovim Planom prijama u državnu službu utvrđuje se prijam službenika/ca u Ured pravobranitelja/ice za ravnopravnost spolova za 2010. godinu.

Članak 2.

Plan prijama u državnu službu sadrži:

– stvarno stanje popunjenosti radnih mjesta u Uredu pravobranitelja/ice za ravnopravnost spolova,

– potreban broj državnih službenika/ca na neodređeno vrijeme za 2010. godinu.

Članak 3.

U Uredu pravobranitelja/ice za ravnopravnost spolova ukupno je zaposleno 7 državnih službenika/ce na neodređeno vrijeme.

Članak 4.

U Ured pravobranitelja/ice za ravnopravnost spolova, sukladno predviđenim financijskim sredstvima u Državnom proračunu Republike Hrvatske za 2010. godinu, planira se popuniti potreban broj službenika/ca na neodređeno vrijeme i to:

– 3 službenika/ce završenog preddiplomskog i diplomskog sveučilišnog studija ili integriranog preddiplomskog i diplomskog sveučilišnog studija ili specijalističkog diplomskog stručnog studija;

– 1 službenik srednje stručne spreme.

Članak 5.

Na temelju ovog Plana slobodna radna mjesta popunjavaju se putem javnog natječaja, internog oglasa ili premještajem.

Članak 6.

Plan prijama u državnu službu objavljuje se u »Narodnim novinama«, dnevnom listu »Vjesnik« i na web-stranici Središnjeg državnog ureda za upravu.

Članak 7.

Ovaj Plan stupa na snagu danom donošenja.

Ev. broj: PRS - 12-01/10-03

Urbroj: 08-10-01

Zagreb, 25. siječnja 2010.

Pravobraniteljica za
ravnopravnost spolova
Gordana Lukač Koritnik, v. r.

Ostalo, NN 28/2010-678
## Odluka o nastavnom planu i programu češkog jezika za srednje škole s nastavom na češkom jeziku i pismu (model A)

### NN 29/2010 (4.3.2010.), Odluka o nastavnom planu i programu češkog jezika za srednje škole s nastavom na češkom jeziku i pismu (model A)

MINISTARSTVO ZNANOSTI, OBRAZOVANJA I ŠPORTA

683

Na temelju članka 6. stavka 2. Zakona o odgoju i obrazovanju na jeziku i pismu nacionalnih manjina (»Narodne novine«, broj 51/00), a u vezi s člankom 7. Zakona o odgoju i obrazovanju u osnovnoj i srednjoj školi (»Narodne novine«, broj 87/08 i 86/09) te člankom 43., stavkom 2. i stavkom 5. Državnog pedagoškog standarda srednjoškolskog sustava odgoja i obrazovanja (»Narodne novine«, broj 63/08), ministar znanosti, obrazovanja i športa donosi

ODLUKU

O NASTAVNOM PLANU I PROGRAMU ČEŠKOG JEZIKA ZA SREDNJE ŠKOLE S NASTAVOM NA ČEŠKOM JEZIKU I PISMU (model A)

I.

Ovom se odlukom donosi Nastavni plan i program češkog jezika za gimnazije s nastavom na češkom jeziku i pismu po modelu A.

Nastavni plan i program primjenjuje se od školske godine 2009./2010.

II.

Sadržaj Nastavnog plana i programa iz točke I. sastavni je dio ove odluke.

III.

Ova odluka stupa na snagu s danom donošenja i objavit će se u »Narodnim novinama«.

Klasa: 016-01/09-01/00697

Urbroj: 533-16-09-0001

Zagreb, 19. siječnja 2010.

Ministar
dr. sc. Radovan Fuchs, v. r.

[ODLUKU O NASTAVNOM PLANU I PROGRAMU ČEŠKOG JEZIKA ZA SREDNJE ŠKOLE S NASTAVOM NA ČEŠKOM JEZIKU I PISMU (model A)](dodatni/407795.pdf)

Odluka, NN 29/2010-683
## Odluka o nastavnom planu i programu češkog jezika za osnovne škole s nastavom na češkom jeziku i pismu (model A)

### NN 29/2010 (4.3.2010.), Odluka o nastavnom planu i programu češkog jezika za osnovne škole s nastavom na češkom jeziku i pismu (model A)

MINISTARSTVO ZNANOSTI, OBRAZOVANJA I ŠPORTA

684

Na temelju članka 6. stavka 2. Zakona o odgoju i obrazovanju na jeziku i pismu nacionalnih manjina (»Narodne novine«, broj 51/00), a u vezi s člankom 7. Zakona o odgoju i obrazovanju u osnovnoj i srednjoj školi (»Narodne novine«, broj 87/08 i 86/09) te člankom 30. stavkom 2. i stavkom 5. Državnog pedagoškog standarda osnovnoškolskog sustava odgoja i obrazovanja (»Narodne novine«, broj 63/08), ministar znanosti, obrazovanja i športa donosi

ODLUKU

O NASTAVNOM PLANU I PROGRAMU ČEŠKOG JEZIKA ZA OSNOVNE ŠKOLE S NASTAVOM NA ČEŠKOM JEZIKU I PISMU (model A)

I.

Ovom se odlukom donosi Nastavni plan i program češkog jezika za osnovne škole s nastavom na češkom jeziku i pismu po modelu A.

Nastavni plan i program primjenjuje se od školske godine 2009./2010.

II.

Sadržaj Nastavnog plana i programa iz točke I. sastavni je dio ove odluke.

III.

Ova odluka stupa na snagu s danom donošenja i objavit će se u »Narodnim novinama«.

Klasa: 016-01/09-01/00661

Urbroj: 533-16-09-0001

Zagreb, 19. siječnja 2010.

Ministar
dr. sc. Radovan Fuchs, v. r.

[**NASTAVNI PLAN I PROGRAM ČEŠKOG JEZIKA ZA OSNOVNU ŠKOLU S NASTAVOM NA ČEŠKOM JEZIKU PO MODELU A**](dodatni/407797.pdf)

Odluka, NN 29/2010-684
## Odluka o nastavnom planu i programu mađarskog jezika za srednje škole s nastavom na mađarskom jeziku i pismu (model A)

### NN 29/2010 (4.3.2010.), Odluka o nastavnom planu i programu mađarskog jezika za srednje škole s nastavom na mađarskom jeziku i pismu (model A)

MINISTARSTVO ZNANOSTI, OBRAZOVANJA I ŠPORTA

685

Na temelju članka 6. stavka 2. Zakona o odgoju i obrazovanju na jeziku i pismu nacionalnih manjina (»Narodne novine«, broj 51/00), a u vezi s člankom 7. Zakona o odgoju i obrazovanju u osnovnoj i srednjoj školi (»Narodne novine«, broj 87/08. i 86/09.) te člankom 43., stavkom 2. i stavkom 5. Državnog pedagoškog standarda srednjoškolskog sustava odgoja i obrazovanja (»Narodne novine«, broj 63/08), ministar znanosti, obrazovanja i športa donosi

ODLUKU

O NASTAVNOM PLANU I PROGRAMU MAĐARSKOG JEZIKA ZA SREDNJE ŠKOLE S NASTAVOM NA MAĐARSKOM JEZIKU I PISMU (model A)

I.

Ovom se odlukom donosi Nastavni plan i program mađarskog jezika za:

– gimnazije

– četverogodišnje strukovne škole

s nastavom na mađarskom jeziku i pismu po modelu A.

Nastavni plan i program primjenjuje se od školske godine 2009./2010.

II.

Sadržaj Nastavnog plana i programa iz točke I. sastavni je dio ove odluke.

III.

Ova odluka stupa na snagu s danom donošenja i objavit će se u »Narodnim novinama«.

Klasa: 016-01/09-01/00698

Urbroj: 533-16-09-0001

Zagreb, 19. siječnja 2010.

Ministar
dr. sc. Radovan Fuchs, v. r.

[**A MAGYAR NYELV ÉS IRODALOM GIMNÁZIUMI ÉS SZAKKÖZÉPISKOLAI TANTERVE

NASTAVNI PLAN I PROGRAM ZA MAĐARSKI JEZIK I KNJIŽEVNOST U GIMNAZIJI I ČETVEROGODIŠNJIM STRUKOVNIM ŠKOLAMA**](dodatni/407799.pdf)

Odluka, NN 29/2010-685